Румяна Каменска-Донкова
Утеха

chitanka.info

Когато в неразбрана самота

отблъсната надежда тихо стене,

пред моя Бог ще сложа горестта,

защото ме познава съвършено.

От трудности без изход канара

заплашва да се срути върху мене.

Безсилието ще Му поверя,

защото ме подкрепя съвършено.

Виновно зъзна зад стена от срам.

За да не ми е тъмно и студено

вината си на Него ще предам,

защото ме обича съвършено.

Обрулена от ветрове и дъжд,

аз няма да отпадна уморена,

щом води ме Спасителят могъщ,

готов да ме направи съвършена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.